Γκάμπριελ Λούντμπεργκ

Ο **Γκάμπριελ Ιφέανυι  Λούντμπεργκ** (Κοπεγχάγη, 4 Δεκεμβρίου 1994) είναι Δανός επαγγελματίας καλαθοσφαιριστής. Με ύψος 1,93 μέτρα, αγωνίζεται ως πόιντ γκαρντ και σούτινγκ γκαρντ για τη Μακάμπι Τελ Αβίβ του Πρωταθλήματος Ισραήλ και της Ευρωλίγκα. Σύμφωνα με τη δανική εφημερίδα *Έκστρα Μπλάντετ*, ο Λούντμπεργκ αποτελεί τον καλύτερο καλαθοσφαιριστή της Δανίας, ενώ είναι και ο πρώτος Δανός καλαθοσφαιριστής στην ιστορία, που αγωνίστηκε στο ΝΒΑ.

## Επαγγελματική σταδιοδρομία
Τον Ιούλιο του 2019, ο Λούντμπεργκ υπέγραψε με την ΚΜ 1939 Κανάριας για δύο χρόνια με δικαίωμα προαίρεσης για τρίτο χρόνο. Ήρθε στην ομάδα από την ανταγωνίστρια Μπάσκετ Μανρέσα όπου ήταν ο ακρογωνιαίος λίθος της ομάδας που κέρδισε την άνοδο στη 1η Κατηγορία Ισπανίας (Liga ACB). Στις 9 Φεβρουαρίου 2020, κατέκτησε με την Τενερίφη το Διηπειρωτικό Κύπελλο με τον ίδιο να έχει στον τελικό κόντρα στην Μπολόνια 8 πόντους  και 5 ριμπάουντ. 

Στις 13 Ιουλίου 2020 υπέγραψε με τη Στέλμετ Ζιελόνα Γκόρα του Πρωταθλήματος Πολωνίας. Είχε κατά μέσο όρο 20.4 πόντους, 3.8 ριμπάουντ, 5.4 ασίστ και 1.4 κλεψίματα ανά παιχνίδι στο VTB Πρωταθλήματος κατά τη διάρκεια της περιόδου 2020–21.

Στις 15 Φεβρουαρίου 2021, άφησε τη Ζιελόνα Γκόρα και υπέγραψε με την ΤΣΣΚΑ Μόσχας για το υπόλοιπο της περιόδου. Τη σεζόν 2020-21, αγωνίστηκε σε 15 αγώνες στην Ευρωλίγκα έχοντας μέσο όρο 11.3 πόντους (67,7% δίποντα, 43,6% στα τρίποντα), με 2.5 ριμπάουντ και 2.2 ασίστ σε 20 αγωνιστικά λεπτά. Αγωνίστηκε για πρώτη φορά με την ΤΣΣΚΑ στο Final-4 της Ευρωλίγκα, κάνοντας καλές εμφανίσεις αφού κόντρα στην Εφές είχε 15 πόντους και στον μικρό τελικό με την Αρμάνι πέτυχε 13 πόντους. Στις 10 Ιουνίου, κατέκτησε για πρώτη φορά την VTB Λίγκα, αφού η ΤΣΣΚΑ κέρδισε στη σειρά των τελικών την Ούνικς Καζάν με 3-0. Στις 2 Ιουλίου 2021, ο Λούντμπεργκ υπέγραψε επίσημα τριετή (2+1) επέκταση με τον ρωσικό σύλλογο. Στις 11 Μαρτίου 2022, αποχώρησε από την ΤΣΣΚΑ Μόσχας λόγω της ρώσικης εισβολής στην Ουκρανία. Συνολικά, ο Δανός γκαρντ αγωνίστηκε σε 65 αγώνες, μετρώντας 10.4 πόντους, 2.4 ριμπάουντ, 2.4 ασίστ και 1.1 κλεψίματα.

Στις 12 Μαρτίου 2022, two-way συμβόλαιο με τους Φοίνιξ Σανς του ΝΒΑ, μέχρι το τέλος της σεζόν 2021-22. Με τους Σανς, μέτρησε 3.2 πόντους με 37.5% στα τρίποντα, 1.8 ριμπάουντ και 2.8 ασίστ σε 11 λεπτά κατά μέσο όρο.

Στις 21 Ιουλίου 2022, ανακοινώθηκε η συμφωνία του με την Βίρτους Μπολόνια. Ο Λούντμπεργκ υπέγραψε διετές συμβόλαιο με την ιταλική ομάδα, με αποδοχές που φτάνουν τα 1.5 εκατομμύρια ευρώ ετησίως, κάνοντάς τον τον πιο ακριβοπληρωμένο Δανό στην ιστορία. Στις 29 Σεπτεμβρίου 2022, κατέκτησε το Σούπερ Καπ Ιταλίας, αφού η Βίρτους κέρδισε στον τελικό την Σάσσαρι 72-69, με τον ίδιο να έχει 6 πόντους, 6 ασίστ και 4 ριμπάουντ.΄Τον Ιούνιο, αφού είχε αποκλείσει 3-0 τόσο το Μπρίντιζι όσο και την Τορτόνα, η Βίρτους ηττήθηκε 4-3 από την Ολίμπια Μίλανο στους εθνικούς τελικούς. Τη σεζόν 2022-23, είχε κατά μέσο όρο 8.0 πόντους, 2.2 ριμπάουντ και 2.0 ασίστ με 56.2% στα δίποντα, 29.7% στα τρίποντα και 86% στις βολές σε 29 παιχνίδια στην Ευρωλίγκα. 

Στις 24 Σεπτεμβρίου 2023, η Βίρτους κέρδισε την Μπρέσια με 97-60 και κατέκτησε το Σούπερ Καπ Ιταλίας. Τη σεζόν 2023-24, μέτρησε στην ABA Liga 11.1 πόντους, 2.8 ριμπάουντ και 2.7 ασίστ ανά 20.3 λεπτά συμμετοχής κατά μέσο όρο σε 24 αναμετρήσεις. Σε 35 παιχνίδια στην Ευρωλίγκα σημείωσε 9.4 πόντους (54.5% στα δίποντα, 33.6% στα τρίποντα), 2.1 ριμπάουντ και 2 ασίστ ανά 19'17" λεπτά κατά μέσο όρο.

Στις 20 Ιουνίου 2020, ανακοινώθηκε για τα επόμενα δύο χρόνια από την Παρτίζαν Βελιγραδίου. Στις 12 Ιουνίου 2025, η Παρτιζάν νικώντας 90-75 την Μπούντουτσνοστ, έκανε το 3-1 στους τελικούς και κατέκτησε τον τίτλο της Αδριατικής Λίγκα. Ο ίδιος στον αγώνα αυτό μέτρησε 13 πόντους (3/8 τρίποντα). Στις 25 Ιουνίου 2025, η Παρτιζάν κατέκτησε το πρώτο πρωτάθλημα Σερβίας από το 2014, κόντρα στην Σπαρτάκ Σουμπότιτσα. Στις 8 Νοεμβρίου 2025, αποτέλεσε παρελθόν για την Παρτίζαν.

Στις 10 Νοεμβρίου 2025, συμφώνησε με την Μακάμπι Τελ Αβίβ. Στις 19 Φεβρουαρίου 2025, η Μακάμπι Τελ Αβίβ κατέκτησε το Κύπελλο Ισραήλ, επικρατώντας της Μπνέι Ερτζλίγια στον τελικό με 109-90.

## Εθνική ομάδα
Ο Λούντμπεργκ υπήρξε μέλος της εθνικής ομάδας καλαθοσφαίρισης της Δανίας.  Τον Νοέμβριο του 2020, οδήγησε την ομάδα σε δύο συνεχόμενες νίκες-έκπληξη απέναντι στα φαβορί Λιθουανία και Τσεχία στον προκριματικό γύρο του ευρωπαϊκού πρωταθλήματος. Ο Λούντμπεργκ είχε 28 πόντους στη νίκη επί της Λιθουανίας, η οποία ονομάστηκε αναμφισβήτητα η μεγαλύτερη νίκη στην ιστορία του δανικού μπάσκετ.  Απέναντι στην ομάδα της Τσεχίας σημείωσε 38 πόντους, πετυχαίνοντας 7 στα 9 τρίποντα. 

## Προσωπική ζωή
Ο Λούντμπεργκ είναι νιγηριανής και δανικής καταγωγής.

## Τίτλοι-Διακρίσεις

### Συλλογικοί

#### Χόρσενς

* Πρωτάθλημα Δανίας: (2016)

#### [[ΚΜ 1939 Κανάριας|Ιμπεροστάρ Τενερίφη]]

* Διηπειρωτικό Κύπελλο: (2020)

#### [[Μπάσκετ Ζιελόνα Γκούρα|Ζιελόνα Γκόρα]]

* Σούπερ Καπ Πολωνίας: (2020)
* Κύπελλο Πολωνίας: (2021)

#### [[ΤΣΣΚΑ Μόσχας (καλαθοσφαίριση ανδρών)|ΤΣΣΚΑ Μόσχας]]

* VTB Λίγκα: (2021)

#### [[Βίρτους Μπολόνια]]

* 2x Σούπερ Καπ Ιταλίας: (2022, 2023)

#### [[Παρτίζαν Βελιγραδίου (καλαθοσφαίριση ανδρών)|Παρτιζάν Βελιγραδίου]]

* Αδριατική Λίγκα: (2025)
* Πρωτάθλημα Σερβίας: (2025)

#### [[Μακάμπι Τελ Αβίβ (καλαθοσφαίριση)|Μακάμπι Τελ Αβίβ]]

* Κύπελλο Ισραήλ (2026)

### Ατομικοί

* Καλύτερη ομάδα στο Πρωτάθλημα Πολωνίας: (2021)
* MVP του Τελικού του Κυπέλλου Πολωνίας: (2021)
* All Star Game VTB Λίγκα: (2021)

## Παραπομπές


## Εξωτερικοί σύνδεσμοι

* Προφίλ Ευρωλίγκας
* Προφίλ Basketball Champions League
* Προφίλ RealGM
* Προφίλ στο Eurobasket.com

Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές ΚΜ 1939 Κανάριας
Κατηγορία:Καλαθοσφαιριστές Μπάσκετ Ζιελόνα Γκούρα
Κατηγορία:Καλαθοσφαιριστές Μανρέσα
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Σελίδες με μη επιθεωρημένες μεταφράσεις